stanford-oval/wikipedia huggingface dataset:
קלירסטרים

| --- | --- |

 נתונים כלליים
 סוג:  חברה בת (דויטשה בורסה)
 תקופת הפעילות:  2000–הווה (כ־24 שנים)
 חברת אם:  דוישטה בורסה 
 מיקום המטה:  העיר לוקסמבורג
 ענפי תעשייה:  שירותים פיננסיים, בנקאות
 מוצרים עיקריים:  סליקה, משמרת
  
 www.clearstream.com
 
קלירסטרים בנקינג (באנגלית: Clearstream Banking S.A) היא מסלקה פיננסית בינלאומית שבסיסה בעיר לוקסמבורג, וחברה בת של מפעילת הבורסה הגרמנית דויטשה בורסה (אנ').
קלירסטרים מספקת שירותי משמרת וסליקה בגרמניה, לוקסמבורג ובשוק הבינלאומי בניירות ערך, קרנות נאמנות ומכשירים פיננסיים מורכבים. קלירסטרים מעניקה שירותים פיננסיים גלובליים בהיקף של מעל ל-10 טריליון אירו.
קלירסטרים נוצרה ממיזוג בשנת 2000 בין Cedel International, מסלקת ניירות ערך לוקסמבורגית שהוקמה בשנות ה-70 להסדרת הסליקה בשוק איגרות החוב האירופי על ידי מספר בנקים אירופים בראשות אדמונד ישראל ו-Deutsche Börse Clearing, מסלקת הבורסה לניירות ערך בפרנקפורט. לקלירסטרים נוכחות במעל ל-50 שווקים, לקוחות ב-110 מדינות וסניפים ונציגויות בניו יורק, סינגפור, לונדון, טוקיו וברחבי אירופה.
קלירסטרים ידועה כסולקת ומחזיקה הגדולה ביותר של איגרות חוב ממשלתיות אירופיות. המתחרה העיקרית של קלירסטרים באירופה היא יורוקליר (Euroclear) שבסיסה בבריסל.
פרשיות והאשמות

בלוקסמבורג קיימת סודיות בנקאית קשוחה והיא מרכז פיננסים עולמי ידוע - בו קלירסטרים שחקנית מרכזית ואף אחת המעסיקות הגדולות בדוכסות. קלירסטרים ובעבר Cedel הואשמו מספר פעמים כמסייעות בהעברות כספים באופן שאינו ניתן לאיתור ובמתן תשתית להעלמות מס. במהלך השנים הואשמה החברה במספר פרשיות, בהן "הפרשייה הראשונה" אשר נחשפה כאשר עיתונאי צרפתי ראיין ופרסם ספר בעזרתו של בכיר קלירסטרים לשעבר ארנסט בקס הנוגע בעבירות פיננסיות חובקות עולם שנעשו באמצעות החברה, ו"הפרשייה השנייה" בה הואשמו מספר בכירים צרפתיים בהלבנת כספים דרך המסלקה, וביניהם ראש ממשלת צרפת לשעבר, ניקולאי סרקוזי. לאחר מכן הואשמה אף כי היא מחזיקה בחשבונותיה כספי טרור בסך 2 מיליארד יורו, שמקורם באיראן.
בתחילת המאה נקשרה המסלקה להתמוטטות קונצרן הענק "דייהו" ובעבר Cedel הייתה חלק מסנקדל בה היו מעורבות המאפיה האיטלקית ובנק הוותיקן. בנוסף נטען כי לאחר התמוטטות בנק האשראי והמסחר הבינלאומי (BCCI), המשיכו בכיריו לנהל את עסקי הבנק באמצעות חשבונות ב-Cedel. פרשיות המסלקה העניקו השראה למספר סרטי קולנוע: בשנת 2009 עם הסרט הבנק ובשנת 2014 יצא לאקרנים הסרט "פרשיות קלירסטרים".
קרוטונה (נפה)

נפת קרוטונה (באיטלקית:  Provincia di Crotone) היא נפה במחוז קלבריה שבאיטליה. הנפה ממוקמת על החוף בדרום קלבריה שבאיטליה, ומשתרעת על שטח של 1,717 קמ"ר. בשנת 2005 התגוררו בה 172,970 נפש. בירתה היא העיר קרוטונה.
היא גובלת בנפת קוזנצה במחוז קלבריה בצפון-מערב, בנפת קטנזארו במחוז קלבריה בדרום-מערב, בים היוני במזרח.
רוברטו פונצ'ץ

רוברטו פונצ'ץ (בקרואטית: Roberto Punčec; נולד ב-27 באוקטובר 1991) הוא כדורגלן קרואטי המשחק בעמדת הבלם בקבוצת בוטב פלובדיב.
קריירה

פונצ'ץ גדל במחלקת הנוער של ואראז'דין, וכבר בגיל 17 היה חלק מסגל הקבוצה הבוגרת. ב-2 בנובמבר 2008 ערך את הופעת הבכורה שלו במדי הקבוצה הבוגרת, כשנכנס כמחליף במשחק נגד היידוק ספליט. בעונת 2010/2011 היה שותף להגעה לגמר הגביע הקרואטי.
בתחילת עונת 2011/2012 שיחק פונצ'ק במדי ואראז'דין במוקדמות הליגה האירופית ובמשחק אחד בליגת העל הקרואטית, לפני שהגיע לישראל וחתם במכבי תל אביב. בתום עונה זו הושאל לאוניון ברלין מההבונדסליגה השנייה. בתום עונת ההשאלה חתם על חוזה חדש באוניון ברלין. ב-17 ביוני 2017 חתם ברייקה. ב-4 בדצמבר 2019 הצטרף לספורטינג קנזס סיטי האמריקאית. ב-14 בפברואר 2022 חתם בבוטב פלובדיב.
פונצ'ץ עבר בכל הנבחרות הצעירות של קרואטיה, והיה שותף באליפות אירופה לנוער ב-2010, גביע העולם עד גיל 20 ב-2011, ובמוקדמות אליפות אירופה לנבחרות צעירות ב-2011.
קמרוצרס

| קמרוצרס |
| --- | --- |
 
תקופה
אורדוביק-סילור, 470–425 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: Endocerida
משפחה:: Endoceratidae
סוג:: קמרוצרס
מינים
 C. alternatum  C. hennepini  C. inaequabile  C. inopinatum  C. stillwaterense  C. trentonense
שם מדעי
 Cameroceras ‏Conrad, 1842
קמרוצרס (שם מדעי: Cameroceras; מילולית: "תא חלול קרני") הוא סוג של רכיכה נכחדת ענקית מתקופת האורדוביק עד לתקופת הסילור מלפני 470-425 מיליון שנה. הוא חי באזור של אמריקה הצפונית ומימי אירואסיה. יצור זה היה מגדולי הרכיכות בתקופתו לצד האנדוצרס.
מאפיינים

יצור זה היה עצום והגיע לאורך של 9 מטרים (30 רגל) או על פי מדידות אחרות לאורך 6 מטרים (20 רגל), בין הגדולות שברכיכות. בצורתו הוא דמה לנאוטילוס והכיל קונכייה עבה וארוכה שהגנה על האיברים הרכים שבתוכה. היה לו ראש גדול בקצה הקונכייה וזרועות חזקות שבאמצעותן הוא תפס טרף והרג אותו עם מקורו הקרני הארסי. היצור נע בתנועה סילונית חזקה.
יצור זה היה הטורף הראשי של תקופתו, וטרף מגוון יצורים, כגון טרילוביטים, עקרבי מים וחולייתנים קטנים ממנו. ייתכן מאוד שהוא חיכה לטרף במארב או מתחת לחול ולא צד באופן אקטיבי, שכן קונכייתו הייתה מקשה עליו לתמרן. אפשרות נוספת היא שהוא סינן את טרפו בדומה לנאוטילוסים המודרניים.
הוא נכחד בסוף תקופת הסילור יחד עם חסרי חוליות רבים.
בתרבות

יצור זה מופיע בסדרה מפלצות ים שם הוא טורף מגלוגרפטוס.
בנוסף הוא מופיע בסדרה ללכת עם מפלצות.
הוא מופיע גם בסדרה "החיים על פני האדמה" מ-2023, שם הוא טורף טרילוביט.
קלייר-הופ אשיטי

| --- | --- |
אין תמונה חופשית
 לידה:  12 בפברואר 1987 (בת 37) אנפילד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2005
 מקום לימודים:  בית הספר ללימודי המזרח ואפריקה של אוניברסיטת לונדון  בית הספר לטימר 
 פרופיל ב-IMDb
 
קלייר-הופ נאא ק. אשיטי (באנגלית: Clare-Hope Naa K. Ashitey; נולדה ב-12 בפברואר 1987) היא שחקנית אנגלייה.
ביוגרפיה

אשיטי נולדה ברובע אנפילד לטינה ופול, שניהם ילידי גאנה. יש לה אחות ואח מבוגרים ממנה. היא למדה בבית ספר יסודי בברימסדאון, ואחר כך התחנכה בבית הספר The Latymer באדמונטון שבצפון לונדון. במקביל למדה משחק בבית הספר המרכזי לאומנויות הבמה (Centre Stage School of Performing Arts) בסאותגייט שבלונדון. ב-2009 סיימה לימודי אנתרופולוגיה בבית הספר ללימודי המזרח ואפריקה (School of Oriental and African Studies).
ב-2006, בין סיום בית הספר והלימודים באוניברסיטה, עשתה הפסקה כדי להופיע בסרט הקולנוע "הילדים של מחר". ב-2018 כיכבה אשיטי בסדרת הדרמה המקורית של נטפליקס "שבע שניות".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 |  | Shooting Dogs | מארי | יצא בארצות הברית בשם "Beyond the Gates" |
| 2006 | הילדים של מחר | Children of Men | קי |  |
| 2007 |  | Exodus | ציפורה |  |
| 2011 |  | Black Brown White | ג'קי |  |
| 2012 |  | Candle to Water | שונה |  |
| 2013 | ג'ימי: כולם לצדי | All Is by My Side | פיי |  |
| 2016 |  | The White King | גבי |  |
| 2016 |  | I.T. | ג'ואן |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2010 |  | Coming Up | הלן | סדרת טלוויזיה (פרק אחד) |
| 2011 |  | Top Boy | טיילור | סדרת טלוויזיה (2 פרקים) |
| 2012 | גברת ביגס | Mrs Biggs | פקידת קבלה | סדרת טלוויזיה (פרק אחד) |
| 2014 | חשודים | Suspects | בלשית צ'ארלי סטיל | סדרת טלוויזיה (10 פרקים) |
| 2015–2017 | דוקטור פוסטר | Doctor Foster | קרלי | סדרת טלוויזיה |
| 2017 |  | Master of None | שרה | סדרת טלוויזיה (פרק אחד) |
| 2017 | יריית פתיחה | Shots Fired | קרי בק | סדרת טלוויזיה (10 פרקים) |
| 2018 | שבע שניות | Seven Seconds | ק.ג'. הרפר | תפקיד ראשי; 10 פרקים |
| 2019 |  | Criminal: UK | סמלת בילוש אדל אדו | בפרק "Jay" |
| 2019 |  | The Feed | אוולין קרן | תפקיד משני; 8 פרקים |
| 2020 | דוקטור הו | Doctor Who |  | בפרק "Can You Hear Me?" |
| 2023 | מצחיקה אחת | Funny Woman | דיאן לואיס | 5 פרקים |
| 2024 | קונסטלציה (אנ') | Constellation | הסוכנת לאונורה ברייט | 2 פרקים |
הערות שוליים

↑  "Claire-Hope Ashitey plays Kee in The Children of Men". Sadibey. 2006. אורכב מ-המקור (doc) ב-16 במרץ 2012. נבדק ב-25 במרץ 2010. {{cite web}}:  (עזרה)
1 2  Davis, Anna (4 בספטמבר 2006). "I'd rather study law says rising film star". London Evening Standard. ES London. אורכב מ-המקור ב-8 ביולי 2010. נבדק ב-25 במרץ 2010. {{cite news}}:  (עזרה)
↑  "Theatre - Off West End: Brief Encounter With ... Clare-Hope Ashitey". What's On Stage. 25 באוקטובר 2009. אורכב מ-המקור ב-10 בפברואר 2010. נבדק ב-25 במרץ 2010. {{cite web}}:  (עזרה)
↑  "Netflix Crime Drama 'Seven Seconds' Taps 'Children of Men' Actress to Star (Exclusive)". The Hollywood Reporter (באנגלית אמריקאית). 15 בדצמבר 2016. נבדק ב-12 בינואר 2017. {{cite news}}:  (עזרה)
| --- | --- |
בקרת זהויות :  NLI: 987007317442705171  GND: 1023968797  ISNI: 0000 0000 4693 2082  LCCN: no2007051514  VIAF: 56388617   WorldCat (עם VIAF): 56388617
קוניגסג CC

| --- | --- |
קוניגסג CC
קוניגסג CC
 מאפיינים כלליים
 יצרן:  קוניגסג
 שנות ייצור:  1996–2001
 הרכבה:  שוודיה שוודיה
 מודל אחריו:  Koenigsegg CC8S
 סיווג:  מכונית על
 אורך:  4,190 מ"מ
 רוחב:  1,990 מ"מ
 גובה:  1,300 מ"מ
 משקל:  1,100 ק"ג
 בסיס גלגלים:  2,660 מ"מ
 מפרט טכני
 מנוע:  12V צילינדרים המפיק 590 כ"ס (יוצר בין השנים 1996–1997)  8V צילינדרים, 4,601 סמ"ק, המפיק 655 כ"ס ב-6,500 סל"ד (מבנה המנוע בזווית 90°), מנוע פורד מסוג Kompressor, (יוצר בין השנים 2000–2001)
 הילוכים:  תמסורת ידנית - 6 מהירויות
 מהירות מרבית:  354 קמ"ש (מנוע V12)  386 קמ"ש (מנוע V8)
 מעצב:  Sven-Harry Åkesson
קוניגסג CC (באנגלית: Koenigsegg CC) היא דגם של מכוניות-על בתצורת ספורט, 2 מושבים, אשר יוצרה בין השנים 1996–2001 על ידי חברת קוניגסג השוודית.
קוניגסג CC

מנהל פרויקט תכנון ובניית הדגם היה כריסטיאן פון קוניגסג (Christian Von Koenigsegg)
יוצרו 4 יחידות בלבד.
תאוצת דגם ה"קוניגסג CC" (מנוע V12) בין 0 - 100 קמ"ש היא 3.1 שניות
תאוצת דגם ה"קוניגסג CC" (מנוע V8) בין 0 - 100 קמ"ש היא 3.5 שניות
את אב הטיפוס בחן נהג המרוצים Rickard Rydell.
תמונות

קוניגסג CC
קוניגסג CC
קוניגסג CC
קוניגסג CC
לקריאה נוספת

קוניגסג CC  (Koenigsegg CC - Car and Driver )
הערות שוליים

↑  קוניגסג CC   CC Prototype  Koenigsegg
↑  קוניגסג CC פרוטוטיפ
קולגייט-פלמוליב

| --- | --- |
לוגו קולגייט-פלמוליב

 נתונים כלליים
 סוג:  ציבורית
 בורסה:  הבורסה לניירות ערך בניו יורק (2 בינואר 1990–CL) 
 מייסדים:  ויליאם קולגייט, ב' ג'יי ג'ונסון
 תקופת הפעילות:  1806–הווה (כ־218 שנים)
 חברות בנות:  Colgate-Palmolive (Switzerland)  Hill's Pet Nutrition  Hill's Pet Nutrition Manufacturing 
 מיקום המטה:  שדרת פארק 300, מנהטן
 משרד ראשי:  ניו יורק
 ענפי תעשייה:  מוצרים לטיפוח אישי 
 מוצרים עיקריים:  מוצרי טיפוח ובריאות
 שווי שוק:  81.09 מיליארד דולר (10 באוקטובר 2024)
 הכנסות:  17,967,000,000 דולר אמריקאי (נכון ל־2022) 
 רווח תפעולי:  2,893,000,000 דולר אמריקאי (נכון ל־2022) 
 רווח:  1,785,000,000 דולר אמריקאי (נכון ל־2022) 
 מנכ"ל:  Noel Wallace 
 עובדים:  36,000 (2010)
  
 
 
מודעת פרסומת לפלמוליב, 1915
סמליל קולגייט בעברית
קולגייט-פלמוליב (באנגלית: Colgate-Palmolive) הוא תאגיד אמריקאי לייצור תמרוקים, סבונים, חומרי ניקוי, משחת שיניים ומברשות שיניים וחומרים לרפואה וטרינרית ומזון חיות בית (תחת המותג Hill). החברה נודעה גם במימון תוכניות רדיו וטלוויזיה ובתרומתה להקמת אוניברסיטת קולגייט בניו יורק. בין מותגיה אלמקס, חומרי ניקיון אג'קס, ספיד-סטיק, SoftSoap ,Teen Spirit ועוד.
קולגייט לפני האיחוד

בשנת 1806 פתח יצרן הנרות והסבונים ויליאם קולגייט מפעל לייצור סבון בניו יורק בשם William Colgate & Company. החברה מכרה סבונים קשיחים במשקלים קבועים. עם מותו של קולגייט האב ב-1857 שונה שם החברה ל-"Colgate & Company", תחת ניהולו של בנו סמואל קולגייט. ב-1872 הציגה החברה את "זר קשמיר" (Cashmere Bouquet), סבון תמרוקים מבושם. שנה מאוחר יותר הציגה החברה את משחת השניים הראשונה שנמכרה בצנצנת. ב-1896 מכרה את משחת השיניים הראשונה בשפופרת בשם "Colgate Ribbon Dental Cream". באותה שנה פתחה החברה גם את מעבדת המחקר והפיתוח שלה.
ב-1890 שינתה אוניברסיטת מדיסון שבהמילטון מדינת ניו יורק את שמה ל"אוניברסיטת קולגייט" כהוקרה לתרומה משמעותית שקיבלה מהמשפחה. ב-1908 התמנה ג'יימס בורמן קולגייט, נכדו של המייסד, ליו"ר חבר הנאמנים של האוניברסיטה.
פלמוליב לפני האיחוד

חברת "B.J. Johnson" ממילווקי ייצרה החל מ-1898 סבון רך, מבוסס על שמן זית ושמן דקלים תחת המותג "פלמוליב" (הלחם של פאלם=דקלים ואוליב=זית). במפנה המאה העשרים היה סבון פלמוליב הסבון הרך הנמכר ביותר בעולם. המותג פלמוליב שימש בין היתר למימון תזמורת נגנים ולתוכניות רדיו שנקראו על שמה (ראו להלן).
בשנת 1928 נרכשה החברה על ידי חברת יצרני סבון ממיזורי בשם Peet Brothers שיצרו את חברת Peet-Palmolive, בהמשך נרכשה גם חברת קולגייט ובשנת 1953 שונה שם החברה המאוחדת מ-Colgate-Palmolive-Peet לקולגייט-פלמוליב.
לאחר האיחוד

המתחרה הגדולה ביותר של קולגייט-פלמוליב היא פרוקטר אנד גמבל (P&G) ומירוץ החדשנות בין החברות היווה מנוע צמיחה והתקדמות הדדי בשווקיהן לאחר מלחמת העולם השנייה. כך הכנסת אבקת הכביסה לשימוש על ידי P&G גרם לנטישת לקוחות מקולגייט-פלמוליב אל מתחרתה בנישה של סבוני הכביסה. הכנסת פלואוריד למשחת השיניים על ידי P&G בשנות החמישים עוררה גם את קולגייט לחדש בתחום זה, שהיה לפני כן נחלתה הבלעדית כמעט.
ג'ורג' הנרי לש (George Henry Lesch), מנכ"ל החברה ונשיאה בין 1960 ל-1971 תרם להפיכתה לחברה מודרנית עם מתקני ייצור חדשניים ומותגים רב-לאומיים. תחת ניהולו הגיעה החברה לשיאי מכירות.
החברה פעילה ב-200 מדינות ונסחרת בבורסה לניירות ערך בניו יורק ובבורסה של הודו.
בתרבות ובחברה

בין 1927 ל-1931 מימנה פלמוליב את תוכנית הרדיו "שעת פלמוליב" ששודרה ב-NBC. התוכנית כללה קונצרט חי של מוזיקת ג'אז וקטעי מוזיקה קלאסית כולל קטעי אופרה. בין השנים 1934 ל-1937 מימנה פלמוליב את תוכנית הרדיו "Palmolive Beauty Box Theater" ששידרה קטעי אופרטה.
בראשית ימי הטלוויזיה התחרו קולגייט-פלמוליב ומתחרתה, פרוקטר אנד גמבל, על שידור פרסומות בתוכניות הבוקר והצהריים שיועדו לעקרות הבית. עקב הפרסום הגלוי והסמוי של סבונים וחומרי ניקוי בתוכניות אלה זכו התוכניות לכינוי "אופרת סבון".
בין השנים 1950–1955 מימנה קולגייט את תוכנית הבידור המובילה ברשת הטלוויזיה NBC, "שעת הקומדיה של קולגייט".
הערות שוליים

↑  נקרולוג לזכרו של לש, הניו יורק טיימס, 28 בספטמבר 1994
| --- | --- |
בקרת זהויות :  NLI: 987007605182105171  CiNii: DA08984854  GND: 275056-9  ISNI: 0000 0004 4685 452X  LCCN: n85015715  VIAF: 147195297   WorldCat (עם VIAF): 147195297
קוניגסג One:1

| --- | --- |
קוניגסג One:1
קוניגסג One:1
 מאפיינים כלליים
 יצרן:  קוניגסג
 שנות ייצור:  2014–2016
 הרכבה:  שוודיה שוודיה
 מודל קודם:  קוניגסג אגירה 
 מודל אחריו:  Koenigsegg Regera 
 סיווג:  מכונית על
 אורך:  4,500 מ"מ
 רוחב:  2,060 מ"מ
 גובה:  1,150 מ"מ
 משקל:  1,340 קילוגרם (2,950 ליברות)
 בסיס גלגלים:  2,662 מ"מ
 מפרט טכני
 מנוע:  8V צילינדרים, 4 שסתומים לצילינדר, 5,000 סמ"ק, המפיק 1,341 כ"ס (1,000 קילוואט) ב-6,750 סל"ד, (140 קג"מ), יחס דחיסה 9.0:1, מגדש טורבו כפול (מנוע מרכזי) (משקל המנוע: 197 ק"ג) מומנט כוח 1,371 ניוטון מטר
 הילוכים:  תמסורת ידנית - 7 מהירויות (כפולת מצמד)
 מהירות מרבית:  440 קמ"ש (270 מייל לשעה)
 
קוניגסג One:1 (באנגלית: Koenigsegg One:1) היא דגם של מכוניות-על בתצורת ספורט, 2 מושבים, אשר יוצרה בין השנים 2014–2015 על ידי חברת קוניגסג השוודית. היא אחת המכוניות המהירות ביותר בעולם עם מהירות מרבית של 440 קמ"ש (270 מייל לשעה).
הדגם מופיע ברשימת 10 המכוניות המהירות בעולם..
בשנת 2014 טענו מספר מומחי רכב שדגם ה"קוניגסג One:1" הוא הדגם הסדרתי המהיר בעולם.
מחיר היחידה של דגם ה"קוניגסג One:1" הוא כ-4,000,000 לירות שטרלינג.
קוניגסג One:1

דגם ה"קוניגסג One:1" הוצג לראשונה בסלון המכוניות של ז'נבה בשנת 2014.
יוצרו 7 יחידות, מהדגם "קוניגסג One:1"
מרכב הדגם בנוי מסיבי פחם
שמו של הדגם "One:1": מתייחס ליחס בין הספק המנוע (נמדד בכ"ס) של דגם ה"קוניגסג One:1" למשקל הרכב. (נמדד בק"ג).
הספק המנוע - 1,341 כ"ס (1,000 קילוואט), משקל הדגם - 1,340 ק"ג. היחס 1:1 דגם ה"קוניגסג One:1" היא המכונית היחידה בעולם אשר "כל כ"ס מופקד על קילוגרם אחד של משקל".
לדגם 2 דלתות צד קדמיות, סימטריות (ימנית ושמאלית) מסוג "Scissor doors" (אנ').
תאוצת הדגם מ-0 ל-100 קמ"ש - 2.8 שניות
תאוצת הדגם מ-0 ל-200 קמ"ש - 8.9 שניות
הדגם מסוגל לעמוד בתאוצה צידית (הנגזרת ממהירות ביחס לזווית פניה) של 2g (כבידה) וכוח הצמדה של 600 ק"ג-כוח במהירויות גבוהות
תמונות

קוניגסג One:1
קוניגסג One:1
קוניגסג One:1
קוניגסג One:1
קוניגסג One:1
קוניגסג One:1
קוניגסג One:1
קוניגסג One:1
לקריאה נוספת

קוניגסג One:1 (Koenigsegg One:1 Reviews, Specs & Prices - Top Speed)
קוניגסג One:1 - נהיגה ראשונה (2015 Koenigsegg One:1 First Drive – Review – Car and)
קוניגסג One:1 (Could The Koenigsegg One:1 Hypercar Set A 6:40)
הערות שוליים

↑  קוניגסג One:1 One:1 - Koenigsegg
↑  קוניגסג One:1 - ברשימת 10 המכוניות המהירות בעולם
↑  ניר בן טובים, ניר בן-טובים‏, 440 קמ"ש: קוניגסג אגרה 1, באתר וואלה, 13 במרץ 2014
↑  קוניגסג אגרה ONE:1 - הטוענת לכתר המהירות - cartube , 1 במרץ 2014.
↑  קוניגסג One:1 -מחיר 4 מיליון לירות שטרלינג Got £4million? Buy this record holding Koenigsegg One:1
↑  קוניגסג One:1 יחס בין כ"ס למשקל הדגם  With 1,340 HP pushing just 1,340 kilos, Koenigsegg's One
↑  קוניגסג CCX Koenigsegg CCX information on Supercar World.com
↑  קוניגסג One:1 אוטו, אוהד אלגוב, 11 בפברואר 2014
רובה אוויר

מטווח בו קלעים יורים מרובה אוויר
רובה אוויר הוא רובה שמשתמש בגז דחוס על מנת לירות קליע קטן (לרוב בקוטר של 4.5 מ"מ) בעוצמה דרך קנה מחורק (בעל סלילים). כדורים של רובי אוויר הם לרוב כדורים מעופרת, בעלי מבנה חלול בחלק האחורי, כשחלקם הקדמי שטוח, עגול, או מחודד. צידי הקליע מחורצים. הגז הדחוס הוא לרוב פחמן דו-חמצני או אוויר.
יש להבדיל בין רובי האוויר היורים תחמושת מעופרת, המוגדרים ככלי נשק לכל דבר ומחייבים ברישיון ממשרד הפנים, לבין רובי איירסופט היורים כדורי פלסטיק במהירויות קטנות ומהווים אביזרי ספורט. ירי ברובה אוויר הוא ספורט אולימפי: קליעה במשחקים האולימפיים.
היסטוריה

רובי אוויר פשוטים ניתן למצוא כבר במאה ה-15 אך רק בסוף המאה ה-18 חלה התקדמות בתחום רובי האוויר. ה"ווינדבושס" (רובה הרוח) הוא הרובה המשמעותי ביותר שפותח בתקופה זו על ידי ברתולומאוס גירנדוני (1744 - 1799). הרובה היה באורך 1.2 מטר ושקל 4.5 קילוגרמים, בערך באותו הגודל של רובה המוסקט באותה תקופה. הרובה ירה כדורי עופרת בגודל 13 מילימטר שהוכנסו לתוך מחסנית מתאימה.
בשנות ה-90 של המאה ה-19 השתמשו לראשונה ברובים בתחרויות קליעה למטרה בכמה פאבים בברמינגהאם, אנגליה. הספורט החדש התפתח ובתחילת המאה ה-20 היו כ-4,000 קבוצות של קליעה למטרה עם רובה אוויר ברחבי בריטניה.
מנגנון הפעולה של רובה אוויר

רוב רובי האוויר המשמשים בקליעה למטרה הם רובים שבהם נדחס האוויר ומוחדר הכדור באופן ידני. ישנם גם רובי אוויר עם מחסנית ופעולה חוזרת, אך זה נדיר יותר ברובים, ונפוץ יותר באקדחי אוויר הפועלים על קפסולות של CO2.
ברובה אוויר עם כדור בודד ישנם שלושה שלבי פעולה:
דריכת הנשק - על ידי משיכת הקנה היושב על ציר, או ידית שדוחסת אוויר. ברובים מסוימים הכדור נכנס לקנה באותה פעולה.
הכנסת הכדור לקנה והשבת את הקנה למקומו.
לחיצה על ההדק - הכדור נורה
שימושים

רובי אוויר משמשים כיום בעיקר למטרות הנאה ומשחק, למשל משחק הפיינטבול שבו המטרה היא לפגוע בכמה שיותר משחקני הקבוצה היריבה באמצעות כדורי צבע הנפלטים מרובי אוויר. קיימות קבוצות רבות של קליעה למטרה עם רובי אוויר ומטווחים רבים מחזיקים כאלה. קליעה עם רובה אוויר היא ספורט אולימפי. 
אך רבים משתמשים ברובה אוויר כדי לצוד ציפורים וארנבות לשם אימון והנאה, ויש המחזיקים רובים אלו לשם ציד מזיקים למיניהם, כמו סנאי אפור, ארנבות וחולדות.
ראו גם

פיינטבול
איירסופט
נשק קר
קנייה קבוצתית

קנייה קבוצתית היא התאגדות של מספר קונים לצורך שיפור כח המיקוח מול ספקי מוצרים או שירותים. מועדוני צרכנים המממשים קנייה קבוצתית קיימים זה שנים רבות.
קנייה קבוצתית באינטרנט

קנייה קבוצתית באינטרנט היא מודל עסקי של מסחר אלקטרוני המאפשר ללקוחות התאגדות לצורך רכישת שירותים ומוצרים באינטרנט בהנחה. מודל זה היה אחד המודלים בשימוש אתרי מסחר אלקטרוני תחת תיאורים שונים, ובכלל זה מכרזים עם מספר משתתפים מינימלי.
המודל הפך לפופולרי עם הצלחת חברת גרופון האמריקאית, שהוקמה בשנת 2008, וכיום ישנם אתרים רבים ברחבי העולם הפועלים במתכונת זו. אתרי הקנייה החברתית מפרסמים מדי יום עסקה אחת בהנחה גבוהה במיוחד (בדרך כלל של 50% לפחות). לרוב, ההצעה היא מקומית (דהיינו, ספציפית לעיר או אזור מסוימים) בתחום תרבות הפנאי, כגון שובר למסעדה, מסאז' או תספורת. עם זאת, לעיתים מוצעים גם מוצרים בני קיימא, כגון כלי מטבח או אביזרי חשמל. ההצעה מוגבלת בזמן (בדרך כלל 24 שעות, או מספר ימים), והתנאי למימושה הוא מספר מצטרפים מינימלי. ברגע שהושג מספר הרוכשים המינימלי העסקה יוצאת לפועל והקונים מקבלים שובר בדואר אלקטרוני המאפשר להם לממש את המוצר. מודל זה מכונה גם עסקה יומית, אולם המינוח שהשתרש בישראל ובכלל הוא קנייה קבוצתית, אף על פי שבפועל ההתאגדות החברתית היא רק אחד מהמרכיבים במכלול, ואף ככל הנראה לא המרכיב החשוב שבהם.
קנייה קבוצתית באינטרנט > בישראל

שוק הקניות החברתיות הישראלי באינטרנט מוערך בכ-210–250 מיליון ש"ח בשנה. בשוק פועלים מספר רב של אתרי קנייה קבוצתית, אולם למעלה מ-75% מהמכירות מתבצעות על ידי אחד מששת האתרים המובילים: גרופון (לשעבר גרופר), באליגם (עצמאי), buy2 (מקבוצת קשת), bigdeal (מקבוצת ידיעות אחרונות), walla shops (מקבוצת וואלה!) וקופוני (עצמאי). במקביל, פועלים אתרים אשר מאחדים את אתרי הקנייה החברתית ומספקים ללקוחותיהם קטלוג של כלל ההצעות ממספר אתרים במקביל.
בעקבות ההיצע הגדול של אתרי קניה חברתית, קמו מספר אתרים המאפשרים רכישה של מוצרים למגזרים ספציפיים.
ראו גם

תרבות האינטרנט
קבוצת רכישה
מועדון לקוחות
הערות שוליים

1 2  עומר כביר, בלעדי ל"כלכליסט": "אתרי הקופונים גוזרים קופון של רבע מיליארד שקל", באתר כלכליסט, 1 במאי 2011
רוברטו סיברה

רוברטו (בטו) סוארס סיברה (בפורטוגזית: Roberto ("Beto") Suarez Seabra; נולד ב-15 ביולי 1976) הוא שחקן כדורמים ברזילאי.
ביוגרפיה

סיברה החל לשחק כדורמים בגיל 10, בהשפעת בן-דודו שהיה שחקן כדורמים. הוא זומן לראשונה לשחק בנבחרת ברזיל בכדורמים בשנת 1995, עוד לפני שהגיע לגיל בוגרים, בשל פציעה של שחקן אחר. הוא ייצג את הנבחרת שלוש פעמים ברציפות במסגרת המשחקים הפאן-אמריקאיים (1999, 2003 ו-2007) וזכה עם נבחרתו פעמיים במדליית הכסף.
סיברה למד תואר ראשון בפרסום ובאקטואריה ותואר שני בסטטיסטיקה באוניברסיטה הפדרלית של ריו דה ז'ניירו.
קוליה

ערך זה עוסק בסרט משנת 1996. אם התכוונתם למשמעות אחרת, ראו .
| --- | --- |

 בימוי:  יאן סבייראק 
 הופק בידי:  יאן סבייראק, אריק אברהם 
 תסריט:  זדנייק סבייראק, בפסקה זו רשומה אחת נוספת שטרם תורגמה 
 עריכה:  Alois Fišárek 
 שחקנים ראשיים:  זדנייק סבייראק Stella Zázvorková Ondřej Vetchý Ladislav Smoljak Andrei Chalimon Libuše Šafránková Jana Altmannová Mykola Hejko Jan Kašpar Filip Renč Eva Klepáčová Věra Uzelacová Emma Černá Pavel Pecháček Lída Rakušanová Lena Birková Hana Militká Magdalena Šebestová Veronika Freimanová Netta Deborská Otmar Brancuzský Regina Rázlová Jiří Sovák רפאל קובליק Miroslav Táborský Pavel Vondruška Nela Boudová Miriam Chytilová René Přibil Silvia Šuvadová Luboš Bíža אירינה בזרוקובה Slávka Budínová Karel Heřmánek Petra Špalková Petr Šplíchal בפסקה זו 3 רשומות נוספות שטרם תורגמו 
 מוזיקה:  Ondřej Soukup
 צילום:  ולדימיר סמוטני 
 מדינה:  צ'כיה, צרפת, הממלכה המאוחדת 
 חברת הפקה:  Biograf Jan Svěrák, Portobello Pictures 
 חברה מפיצה:  אייטונס 
 שיטת הפצה:  הורדה דיגיטלית, וידאו על פי דרישה 
 הקרנת בכורה:  17 ביולי 1997 
 משך הקרנה:  101 דק' 
 שפת הסרט:  צ'כית 
 סוגה:  סרט דרמה, סרט קומדיה 
 תקציב:  CZK 28 million (app. $1 million)
 הכנסות באתר מוג'ו:   kolya
 פרסים:  פרס אוסקר לסרט הבין-לאומי הטוב ביותר  פרס גלובוס הזהב לסרט הזר הטוב ביותר  Czech Lion for Best Film 
 סרטים בסדרה:  Zdeněk Svěrák Andrey Khalimon Libuše Šafránková
 www.miramax.com/movie/kolya
 דף הסרט ב־IMDb
 
קוליה הוא סרט דרמה צ'כי משנת 1996 על אדם שחייו עוצבו מחדש באופן בלתי צפוי. את הסרט ביים יאן סבייראק ומככב בו אביו, זדנייק סבייראק, שגם כתב את התסריט לסיפור מאת פאבל טאוסיג. קוליה קיבל ביקורות חיוביות וזכה בפרס האוסקר לסרט הבינלאומי הטוב ביותר ובפרס גלובוס הזהב לסרט הזר הטוב ביותר.
עלילה

הסרט מתרחש בשנת 1988, כשהגוש המזרחי הסובייטי מתחיל להתפורר. פרנטישק לואוקה, רווק צ'כי בגיל העמידה, צ'לן קונצרטים שנאבק לפרנסתו על ידי נגינה בהלוויות ובמשרפות של פראג, מאבד את עבודתו בתזמורת הפילהרמונית הצ'כית, לאחר שנכנס בטעות לרשימה השחורה על ידי השלטונות והוכרז כ"בלתי אמין מבחינה פוליטית". חבר מציע לו הזדמנות להתעשר באמצעות נישואים פיקטיביים לאישה סובייטית, כדי לאפשר לה להישאר בצ'כוסלובקיה. לאחר מכן, משתמשת האישה באזרחותה החדשה כדי להגר למערב גרמניה, שם מתגורר החבר שלה.
היא נאלצת להשאיר מאחור, אצל המוזיקאי הצ'כי, את קוליה, בנה בן החמש. בתחילה, ללואוקה ולקוליה ישנם קשיים בתקשורת, מכיוון שאינם דוברים זה את שפתו של האחר. מילים רבות בצ'כית וברוסית הנהגות באופן זהה בשתי השפות, אך בעלות משמעויות שונות, מוסיפות לבלבול ביניהם. עם זאת, בהדרגה נוצר קשר בין לואוקה לקוליה. בהמשך, הילד סובל מדלקת קרום המוח ונזקק לאנטיביוטיקה במעקב קפדני. בשל הנישואים הפיקטיביים, לואוקה מאוים במאסר, ואת קוליה מאיימים להעביר לבית ילדים סובייטי. בעקבות מהפכת הקטיפה, מתאפשר לקוליה להתאחד עם אמו. לואוקה וקוליה נפרדים לשלום.
לואוקה חוזר לפילהרמונית הצ'כית. ב-1990 הוא מנגן עם התזמורת, בניצוחו של רפאל קובליק, את היצירה "מולדתי" בכיכר העיר העתיקה בפראג, בעוד חברתו ההריונית קלרה צופה מהקהל.
ליהוק

אנדריי חלימון (Andrej Chalimon) - קוליה.
זדנייק סבייראק (Zdeněk Svěrák) - לואוקה.
Libuše Šafránková - קלרה.
Ondřej Vetchý - ברוז'.
Stella Zázvorková - אמא של לואוקה.
ליליאן מלקינה (Lillian Malkina) - תמרה.
אירינה בזרוקובה (Irina Bezrukova) - אמא של קוליה.
Ladislav Smoljak - הואודק (Houdek).
Karel Heřmánek - מוסיל.
Petra Špalková - פשה (Paša).
René Přibyl - פוקורני (Pokorný).
Miroslav Táborský - נובוטני (Novotný)
סלבקה בודינובה (Slávka Budínová) - בושטיקובה (Buštíková)
ייז'י סובק (Jiří Sovák) - רוז'יצ'קה (Růžička)
מדיה ביתית

הסרט שוחרר ב-DVD ו-VHS ב-2 ביולי 2002.
ביקורת

הסרט זכה לביקורות חיוביות.    הוא זכה לציון כבוד בפסטיבל הסרטים הבינלאומי ה-53 של ונציה.